Националният институт за недвижимо културно наследство търси да назначи Главни специалисти в дирекция “Териториално-устройствена защита и мониторинг”.

Основни задължения: подпомага министъра на културата при осъществяване на правомощията му при провеждане на държавната политика в областта на опазването на недвижимото културно наследство. Осъществява експертни функции в областта на териториално-устройствената защита на недвижимото културно наследство.

Изисквания за заемане на длъжността главен специалист – архитект – 3 щатни бройки:

- висше образование магистър със специалност „Архитектура“ с познания в областта на историята на архитектурата, урбанистиката, изкуството и стилознанието, познаване на проблематиката на опазването на националното КИН; познаване на нормативната уредба в областта на културното наследство.

- две години професионален опит по специалността.

Изисквания за заемане на длъжността главен специалист – археолог – 1 щатна бройка:

- висше образование “магистър” по специалностите: археология, история със специализация по археология с познаване на проблематиката по опазване на археологическото културно наследство; познаване на нормативната уредба в областта на културното наследство, устройственото планиране и инвестиционното проектиране.

- две години професионален опит по специалността.

Необходими документи: писмено заявление; CV; оригинал и копия от документи, удостоверяващи придобити образователно-квалификационни степени, специализации и допълнителни квалификации, компютърна грамотност, владеене на чужд език.

Документите се представят в 30 дневен срок от публикуване на обявлението в деловодството на НИНКН в сградата на бул. „Александър Стамболийски“ № 17.

Одобрените по документи кандидати ще бъдат поканени за интервю.

Телефон за връзка 02 4484833